
Narva Linnavalitsuse 27.11.2019 korralduse nr 931-k „Narva linna omandis olevate kinnisasjade koormamine isikliku kasutusõigusega OÜ VKG Elektrivõrgud kasuks“ muutmine 
1. Asjaolud ja menetluse käik

27.11.2019 võttis Narva Linnavalitsus vastu korralduse nr 931-k „Narva linna omandis olevate kinnisasjade koormamine isikliku kasutusõigusega OÜ VKG Elektrivõrgud kasuks“, millega otsustati seada tasuta isiklik kasutusõigus Osaühingu VKG ELEKTRIVÕRGUD, registrikood  10855041, (edaspidi ka õigustatud isik) kasuks Narva linna (edaspidi ka kinnistute omanik) omandis olevale kinnisasjale Narvas aadressil Aleksander Puškini tn 26 (51101:002:0111, registriosa nr 3940109, 615/1000 kaasomandist) (edaspidi ka kinnistu) 0,4kV kaabelliinide (edaspidi ka tehnorajatised) paigaldamiseks ning majandamiseks (sh tehnorajatiste remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil) kestusega 50 aastat, kaitsevööndi ala on 353m².
Seoses sellega, et A. Puškini tn 26 kinnistu on kaasomandis (Narva linnale kuulub 615/1000 kaasomandist ja Riigi Kinnisvara AS-ile 385/1000 kaasomandist), võttis ka Riigi Kinnisvara AS-i juhatus vastu otsuse kasutusõiguse seadmiseks, kuid tingimusel, et kasutusõigus seatakse tähtajatult ja tasu maksmise kohustusega vastavalt õigusaktides toodud suurusele ja korrale.

Arvestades seda, et erinevatel alustel pole notaril võimalik lepingut sõlmida, palub VKG Elektrivõrgud OÜ Narva Linnavalitsusel määrata A. Puškini tn 26 kinnistule isiklik kasutusõigus VKG Elektrivõrgud OÜ kasuks tähtajatult ja tasu maksmise kohustusega vastavalt õigusaktides toodud suurusele ja korrale.
2. Õiguslikud alused

Haldusmenetluse seaduse § 64 lõike 1 ja 68 lõike 2 alusel otsustab haldusakti muutmise haldusorgan, kelle pädevuses oleks haldusakti andmine haldusakti muudatuse vastuvõtmise ajal.
3. Otsus

3.1. Muuta Narva Linnavalitsuse 27.11.2019 korralduse nr 931-k „Narva linna omandis olevate kinnisasjade koormamine isikliku kasutusõigusega OÜ VKG Elektrivõrgud kasuks“ punkti 3.1.2. ja sõnastada see järgmiselt:

„3.1.2.
kinnistutel aadressidel Tallinna mnt 9a, Fama tn 5, Fama tänav L3, Fama põik, Fama põik L2, Fama põik L3, Hariduse tänav J5, Aleksander Puškini tänav L4, Rahvavälja tänav L1, Vabaduse tänav J1 isikliku kasutusõiguse kestus on 50 aastat; kinnistul aadressil Aleksander Puškini tn 26 isikliku kasutusõiguse kestus on tähtajatu“.
4. Rakendussätted

4.1. Narva Linnavalitsuse Linnamajandusametil teha korraldus teatavaks Osaühingule VKG Elektrivõrgud.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

